Diari Oficial de la Generalitat Valenciana


Sumari del DOGV 9713, del 27-10-2023 (2023/10350)

Extracte de la Resolució de 16 d'octubre de 2023, de la rectora de la Universitat d'Alacant, per la qual es convoca «XV Concurs de Microrelats Matemàtics».
-----------------------------------------------------------------------------------------------------------------------------------------------------------

### Dades del document

Número de DOGV
:   9713

Data del DOGV
:   27-10-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/10425


Data del document
:   16-10-2023

Organisme emissor
:   Universitat d'Alacant

Tipus de document
:   Extracte

Descriptors 

:   * Universitat d'Alacant
    * distinció honorífica

Extracte de la Resolució de 16 d'octubre de 2023, de la rectora de la Universitat d'Alacant, per la qual es convoca «XV Concurs de Microrelats Matemàtics». [2023/10698]  
BDNS (identif.): 723015.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/723015)  
  
Primer. Beneficiaris  
Podrà concórrer al concurs tot l'alumnat, antic alumnat, PTGAS i PDI de la Universitat d'Alacant, així com alumnat i professorat de centres educatius d'Educació Secundària de la província d'Alacant, amb obres originals i inèdites i no premiades en anteriors concursos.  
  
  
Segon. Objecte  
L'objecte d'aquesta convocatòria és la concessió, en règim de concurrència competitiva, de tres premis i tres accèssits als millors microrelats matemàtics que s'adeqüen a les normes del concurs objecte de la convocatòria.  
  
Tercer. Bases reguladores  
Les bases reguladores i convocatòria estan publicades de manera conjunta en el Butlletí Oficial de la Universitat d'Alacant de dia 20 d'octubre de 2023, en la següent url:  
https://www.boua.ua.es/acuerdos/descargaracuerdo/43989  
  
Quart. Quantia  
La dotació màxima per a aquesta convocatòria és de 600 euros.  
Els premis s'atorgaran atenent la qualitat dels microrelats presentats en les dues categories de les quals consta el concurs, assignant, almenys, un dels tres primers i un dels tres accèssits a cada categoria.  
  
Els premis i la seua dotació econòmica són:  
1r premi 200 €  
2n premi 150 €  
3r premie 100 €  
3 accèssits 50 € cadascun  
  
Cinqué. Termini de presentació de sol·licituds  
El termini de presentació serà del 20 de novembre de 2023 al 14 de març de 2024.  
Aquesta convocatòria es publicarà en BOUA amb caràcter informatiu.  
  
Sisé. Altres dades  
Criteris d'adjudicació dels premis:  
L'assignació dels premis es realitzarà, en totes dues categories (castellà i valencià), atesa la qualitat dels microrelats sobre la base de la seua estructura, contingut i originalitat, tenint en compte estrictament la puntuació final obtinguda com a mitjana dels membres del jurat, seguint els següents criteris:  
Criteri / puntuació:  
Estructura / fins a 3 punts  
Contingut / fins a 4 punts  
Originalitat / fins a 2 punts  
Ortografia i gramàtica / fins a 1 punt  
Puntuació total / 10 punts  
  
Alacant, 16 d'octubre de 2023. La vicerectora de Cultura, Esport i Extensió Universitària (p. d. s. R de 22.12.2020): Catalina Iliescu Gheorghiu.